Document ID: /roh_data/filtered/fineweb-2-filterrobots_roh.jsonl.gz/33273

L'iniziativa d'autodeterminaziun che vul metter il dretg svizzer sur il dretg internaziunal han ils delegads da la PLD grischuna refusà cun 50 cunter 4 vuschs senza discussiun. Er il NA a l'iniziativa davart las vatgas cun corna è stà cler. Quai cun 46 cunter 3 vuschs.
L'unica parola GEA ha la PLD grischuna decidì per la lescha davart la surveglianza d'assicurads social. Ils delegads èn stads unanimamain da l'avis ch'i dovria la basa legala che vegnia stgaffida entras la lescha.
Il project grischun, l'iniziativa dubla «Per ina buna scola grischuna» han els refusà unanimamain.
RR novitads 09:00